**JAVNA LICITACIJA  
za davanje u potkoncesiju površine za postavljanje bankomata**

1. **PREDMET JAVNE LICITACIJE**

Predmet ove licitacije je davanje u potkoncesiju površine u Splitu na Zapadnoj obali za postavljanje bankomata (ATM uređaja), čija pojedinačna tlocrtna površina nije veća od 2 m2. U potkoncesiju se daju 2 (dvije) lokacije na rok od 2 godine počevši od 25.03.2023. godine, prema sljedećim uvjetima:

|  |  |  |  |  |  |  |  |
| --- | --- | --- | --- | --- | --- | --- | --- |
| **r.br.** | **lokacija** | **površina** | **djelatnost** | **početna cijena mjesečno u eurima bez uračunatog PDV-a** | **rok/god/** | **iznos jamčevine** | **datum javne licitacije** |
| 1 | Obala kneza Branimira 1A | 2m2 | bankomat | 800,00 | 2 | 1.200,00 EUR | 16.03.2023.  u 1200 sati |
| 2 | Obala kneza Branimira 7A | 2m2 | bankomat | 800,00 | 2 | 1.200,00 EUR | 16.03.2023.  u 1200 sati |

1. Pravo sudjelovanja na javnoj licitaciji pripada pravnim i fizičkim osobama, koje su registrirane za obavljanje djelatnosti za koju se natječu.
2. Pisane prijave s obveznim prilozima za sudjelovanje na licitaciji podnose se u zatvorenoj omotnici sa naznakom: **„ne otvarati – prijava za licitaciju lokacije pod rednim brojem \_\_\_\_\_“** , uz obveznu oznaku rednog broja lokacije za koju se licitira, potrebno je **dostaviti** **najkasnije do 16. ožujka 2023. godine u 1200 sati na adresu** **Splitska obala d.o.o., Split, Kralja Zvonimira 14.**
3. Podnošenjem pisane prijave za sudjelovanje na licitaciji smatra se da su prijavitelji dali privolu za korištenje njihovih osobnih podataka u svrhu provođenja ovog javnog natječaja.
4. Natjecatelji čije se prijave zaprime nakon gore navedenog roka neće moći sudjelovati na licitaciji.
5. **Licitacija će se održati dana 16. ožujka 2023. godine s početkom 1200 sati. na adresi Splitske obale, Kralja Zvonimira 14, u velikoj sali na XI. katu**.
6. Ponuda za sudjelovanje na licitaciji mora sadržavati:

* Ime i prezime ponuditelja, odnosno tvrtku ponuditelja s adresom sjedišta, te broj žiro-računa IBAN za povrat jamčevine
* Adresu lokacije za koju se daje ponuda.
* Dokaz o izvršenoj uplati jamčevine prema iznosu u tablici, na račun Splitske obale d.o.o. IBAN: HR3424020061100706819 otvorenom kod Erste banke, sa svrhom uplate “Jamčevina”, poziv na broj HR26 7811-OIB. Ponuditeljima koji ne budu izabrani, jamčevina će biti vraćena, a jamčevina osobe čija ponuda bude prihvaćena će se zadržati i obračunati u potkoncesijsku naknadu. Najpovoljniji ponuditelj gubi pravo na povrat jamčevine ukoliko povuče ponudu nakon što se pristupi postupku javnog otvaranja ponuda.
* Dokaz (**u originalu ili ovjerena preslika**) i to iz sudskog registra (Izvadak o upisu u sudski registar) za trgovačko društvo ili ustanovu, odnosno Izvadak iz obrtnog registra, ako se radi o fizičkoj osobi, ne stariji od 30 dana, od dana raspisivanja ovog Natječaja;
* Dokaz o uspješnosti poslovanja - originalni obrazac BON-1 i BON-2, ne stariji od 30 dana od dana objave natječaja, odnosno odgovarajuća potvrda banke za pravne osobe, te originalni obrazac BON-2 (SOL-2) za fizičke osobe, ne stariji od 30 dana, od objave natječaja, odnosno potvrda o nemogućnosti izdavanja navedenih isprava;
* Dokaz o podmirenim dospjelim obvezama prema državnom proračunu, s osnova javnih davanja o kojima službenu evidenciju vodi nadležna Porezna uprava (Potvrda porezne uprave u originalu ili ovjerenom presliku, ne starija od 30 dana, od dana objave natječaja)
* Ponuditelji koji se natječu, pravna ili fizička osoba, moraju po svim osnovama imati podmirene dospjele obveze prema Splitskoj obali d.o.o. do trenutka javnog otvaranja ponuda. Osobe koje su bile odgovorne osobe u društvima, uprava društva/predsjednik uprave, osobe i pravne osobe osnivač/suosnivač u drugim pravnim osobama koje imaju dospjelih obveza prema Splitskoj obali d.o.o., da bi bili sposobni ponuditelji, moraju imati podmirene dospjele obveze prema Splitskoj obali d.o.o. s osnova tih društava, do trenutka javnog otvaranja ponuda;

1. Ponuda za lokaciju bankomata mora biti izražena u eurima bez uračunatog PDV-a. Početna cijena je utvrđena bez uračunatog PDV-a. Potkoncesijska naknada se plaća unaprijed za prvu godinu i predstavlja preduvjet za potpisivanje ugovora o potkoncesiji, a za drugu godinu po isteku prve godine ugovora u roku od 10 dana.
2. Kriterij za odabir najpovoljnije ponude je najviša ponuđena cijena potkoncesijske naknade za navedenu lokaciju, a uz uvjet da ponuda sadržava sve elemente utvrđene uvjetima ovog natječaja.
3. Otvaranju ponuda mogu nazočiti ponuditelji ili ovlašteni predstavnici ponuditelja.
4. Za postavljanje bankomata, najpovoljniji ponuditelj prije sklapanja Ugovora o potkoncesiji dužan je platiti unaprijed potkoncesijsku naknadu za prvu godinu, a ukoliko to ne učini smatrat će se da je odustao od površine za postavljanje bankomata, te gubi pravo na povrat jamčevine, a za predmetnu površinu javni natječaj će se ponoviti.
5. Najpovoljniji ponuditelj dužan je sklopiti Ugovor o potkoncesiji površine najkasnije u roku od 7 (sedam) dana računajući od dana održavanja licitacije. Ukoliko najpovoljniji ponuditelj ne sklopi Ugovor o potkoncesiji u naznačenom roku smatra se da je odustao od istog, te gubi pravo na povrat jamčevine, a za predmetnu površinu natječaj (licitacija) će se ponoviti.
6. Ugovor o potkoncesiji se sklapa kao ovršna isprava, odnosno solemnizira kod javnog bilježnika, a na trošak potkoncesionara.
7. Potkoncesionar ne smije bez suglasnosti koncesionara vršiti preinake na dijelu površine za postavljanje bankomata, kojima se bitno mijenja konstrukcija, raspored, površina, namjena ili vanjski izgled. U slučaju dobivanja suglasnosti koncesionara za preinaku površine za postavljanje bankomata, potkoncesionar se obvezuje sam snositi troškove i odriče se bilo kakvih namirenja istih od strane koncesionara, te preuzima obvezu nadoknade za svu eventualnu štetu prouzročenu koncesionaru ili trećim osobama uslijed obavljanja preinaka.
8. Javno otvaranje ponuda izvršiti će Povjerenstvo za provedbu javnog natječaja dana 16.03.2023. godine u 1200 sati, u prostorijama Splitske obale d.o.o. na adresi Kralja Zvonimira 14/XI.
9. Direktor Splitske obale d.o.o. zadržava pravo da nakon isteka roka iz licitacije, u cjelini ili djelomično poništi natječaj, bez iznošenja razloga.
10. Kriterij za odabir najpovoljnije ponude je najviša ponuđena cijena potkoncesijske naknade po pojedinoj lokaciji, uz uvjet da ponuda sadržava sve elemente utvrđene prijašnjim točkama. ovoga natječaja.

U Splitu, 07.03.2023